text: Steet-race gøres lovligt
  16 februar 2012 kl. 16.25
  Vestjyske street-race-arrangementer kan i fremtiden komme til at foregå på Korskro-banen ved Esbjerg.
  Arrangementerne, der hidtil er blevet holdt på Molevej i Esbjerg, er i bund og grund ulovlige, og havnen ønsker heller ikke, at det skal fortsætte, siger Esbjergs borgmester Johnny Søtrup (V) til jv.dk.
  Derfor er motorbanen ved Korskroen udpeget som en ny mulighed for en bane til de hurtige biler og brændte dæk.
  Borgmester Johnny Søttrup mener, at der er stemning i byrådet for at bruge cirka tre millioner kroner til at etablere en rigtig bane på stedet, blandt andet med en jordvold, hvor publikum kan stå.
  